24/02/2010 | Administración LocalMunicipal
Oza dos Ríos
Normativa

ANUNCIO ACORDO DEFINITIVO MODIFICACIÓN ORDENANZA FISCAL N.° 5 CELESTINO J. AMIGO LIÑARES, secretario do Concello de Oza dos Ríos (A Coruña) CERTIFICO: Que o Concello Pleno, en sesión celebrada o 29 de xuño de 2009, adoptou por unanimidade o acordo que literalmente se transcribe: 8.–MODIFICACIÓN DA TAXA POLA PRESTACIÓN DO SERVICIO DE SUBMINISTRO DE AUGA POTABLE. REVISIÓN DE OFICIO. –O Concello pleno, en sesión do 31 de outubro de 2007 acordou modificar a taxa por prestación do servicio de subministro de auga potable. Por un erro material, recentemente detectado debido ás consultas e apreciacións de diversos usuarios, no apartado A, incluído no artigo 6, que regula a cota tributaria, non se recolleron con detalle os distintos tipos de subministro, recolléndose todos baixo a denominación xenérica “subministro industrial e outros”. Esta situación provoca que o custo dos consumos para pequenos establecementos comerciais e oficinas deste Concello resulte indudablemente desproporcionado con respecto á dimensión e natureza do negocio. De igual xeito non se contemplou a especificación do subministro de auga de obra, de xeito que se imputan uns consumos mínimos iguais ós de tipo industrial de carácter permanente, o que resulta excesivamente gravoso para a actividade constructiva, especialmente nestes tempos de crise do sector. Á vista do anterior, a Corporación, por unanimidade e en votación ordinaria acorda: Primeiro. –Ordenar a corrección dos erros sinalados que se recoñecen, conforme ó previsto na Lei 30/1992, LRXePAC, modificando o apartado o artigo 6 da ordenanza no seu apartado A (servicio de subministro de auga potable), tal como segue: Segundo. –Publicar o presente acordo no BOP durante o prazo de 30 días e demáis trámites previstos no texto refundido da Lei de Facendas Locais, entendéndose definitivamente adoptado si no citado prazo non se formularan reclamacións. DILIXENCIA.–Durante o prazo de información pública non se presentaron alegacións, polo que o acordo anterior enténdese definitivamente adoptadoprocedéndose á súa publicación así como o texto íntegro da Ordenanza Fiscal. Oza dos Ríos, 31 de decembro de 2009. Ordenado e visado O alcalde Asdo.: José Ramón Peón Pérez O secretario Asdo.: Celestino J. Amigo Liñares ORDENANZA FISCAL REGULADORA DA TAXA POLA PRESTACIÓN DO SERVIZO DE SUBMINISTRO DE AUGA POTABLE Artigo 1.°.–FUNDAMENTO E NATUREZA. No uso dás facultades concedidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das Bases do Réxime Local, e ao abeiro do disposto nos artigos 15 ao 19 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, este concello establece a taxa pola prestación do servizo de subministro de auga potable, que se rexerá pola presente Ordenanza Fiscal, aténdose as súas normas ao previsto no artigo 20, apartado 1. b) e 4. t) e no artigo 57 do citado Real Decreto Lexislativo. Artigo 2.°.–FEITO IMPOÑIBLE. Constitúe o feito imponible desta taxa a prestación do servizo de subministro de auga potable e a realización das acometidas á rede xeral municipal de abastecemento. Artigo 3.°.–SUXEITOS PASIVOS.1.–Son suxeitos pasivos desta taxa, na condición de contribuíntes, as persoas físicas e xurídicas, así como as entidades ás que se refire o artigo 35 da Lei Xeral Tributaria, que ocupen ou utilicen as vivendas e locais nas que se preste o servizo, ben sexa a título de propietario, usufructuario, arrendatario ou incluso de precario.2.–Terá a consideración de suxeito pasivo substituto do contribuinte o propietario das viven-das ou locais, que poderá repercutir, no seu caso, as cotas abonadas sobre os usuarios ou beneficiarios do servizo. Artigo 4.°.–RESPONSABLES.1.–Responderán solidariamente das obrigas tributarias do suxeito pasivo as persoas físicas e xurídicas ás que se refiren os artigos 41, 42 e 42 da Lei Xeral Tributaria.2.–Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala a Lei Xeral Tributaria. Artigo 5.°.–BASE IMPOÑIBLE. A base impoñible da presente taxa virá determinada polos m 3 de auga consumida. Artigo 6.°.–COTA TRIBUTARIA. A cota tributaria referida á presente taxa é a seguinte: – Acometida normal ata unha lonxitude máxima de 5 metros dende a rede de distribución: – Acometida de máis de 5 metros de lonxitude dende a rede de distribución: No caso de ter que realizar, unha acometida de diámetro superior a 2”, terase que facer un presuposto exclusivo para esa acometida. Para a realización das acometidas á rede xeral de abastecemento o material empregado será: collarín de toma, enlaces, tubería de P. E., chave de paso e tapa de fundición de 15x25 colocada sobre arqueta. Só se realizará unha acometida por cada edificio ou vivenda unifamiliar, tendo que ser distribuida a auga desde ésta, mediante a correspondente batería de contadores para cada unha das vivendas e baixos do edificio. No caso de vivendas de baixo e planta, será necesario poñer dous contadores, sempre que o baixo sexa usado como vivenda independente do piso ou se realice calqueira actividade industrial. B.2.–Contadores. a) Instalación en batería de contador ou similar de 13 mm de diámetro. – Contador 13 mm. – Válvula antiretorno. – Pezas de conexión. Prezo total: 69,74 euros/unidade. b) Instalación de contador de diámetro superior a 13 mm. Confeccionarase un presuposto para cada caso. c) Tarifas de contadores sen colocación: – Contador 13 mm: 51,46 euros/unidade. – Contador 15 mm: 56,75 euros/unidade. – Contador 20 mm: 69,28 euros/unidade. – Contador 25 mm: 112,82 euros/unidade. – Contador 30 mm: 157,73 euros/unidade. – Contador 40 mm: 244,41 euros/unidade. – Contador 50 mm: 534,20 euros/unidade. – Contador 65 mm: 662,25 euros/unidade. d) Precintado e desprecintado de contador: 16,08 euros/unidade. C.–Conservación de acometidas e contadores. C.1.–De acometidas: 0,350 euros/abonado mes. C.2.–De contadores: 0,330 euros/abonado mes. D.–Taxas por dereito de acometida e por alta no servizo. D.1.–Por cada enganche á rede xeral de abastecemento: 400,00 euros/unidade. D.2.–Por cada alta no servizo de abastecemento: 100,00 euros/unidade. E.–Aplicación do I. V. E.: as contías do presente artigo incrementaranse co IVE correspondente, excepto a contía da taxa por dereito de acometida e a da taxa por alta no servizo, nas que o IVE xa está incluído. Os prezos das presentes tarifas incrementaranse tódolos anos de acordo co IPC correspondente. Artigo 7.°.–EXENCIÓNS, REDUCCIÓNS E BENEFICIOS FISCAIS LEGALMENTE APLICABLES. Non se recoñecen outros beneficios que os expresamente previstos nas normas con rango de lei ou os derivados da aplicación dos tratados internacionais. Artigo 8.°.–DEVENGO. O devengo da presente taxa terá lugar desde que naza a obriga de contribuír segundo o establecido no artigo 2.°. A cota tributaria polo subministro, devéngase o primeiro día de cada trimestre natural. Nos casos de alta devéngase a taxa e nace a obriga de contribuír no momento no que sexa realizada a acometida e o enganche. Artigo 9.°.–LIQUIDACIÓN E RECADACIÓN.1.–As tarifas anteriores serán liquidadas por períodos trimestrais vencidos.2.–As liquidacións polo subministro de auga potable serán aprobadas polo órgano competente do concello ao remate de cada trimestre natural, unha vez confeccionado o padrón correspondente polo concesionario do servizo, tendo en conta as lecturas dos contadores do devandito período. As liquidacións serán expostas ao público por un período mínimo de quince días hábiles. Non será necesaria a notificación das cotas sucesivas que se deriven da declaración de alta, sen prexuizo da re-misión do recibo correspondente cos detalles da súa facturación. O cobro dos recibos realizarase directamente nas oficinas do concesionario do servizo ou ben mediante xestión bancaria.3.–A liquidación da cota tributaria pola acometida á rede xeral de abastecemento, será aprobada polo órgano competente do concello simultáneamente ao ourtorgamento da licenza de enganche e baseándose no presuposto presentado pola empresa concesionaria do servizo, de acordo cos prezos desta ordenanza. A recadación levarase a cabo pola empresa concesionaria do servizo segundo o disposto na Lei Xeral Tributaria. O prazo para o ingreso no período voluntario será o previsto no Regulamento Xeral de Recadación. Artigo 10.°.–INFRACCIÓNS E SANCIÓNS. En materia de infraccións tributarias e as súas correspondentes sancións, estarase ao disposto na Lei Xeral Tributaria e demáis normativa aplicable. DISPOSICIÓN FINAL. A presente Ordenanza fiscal unha vez aprobada polo Pleno da Corporación, entrará en vigor unha vez publicada no Boletín Oficial da Provincia e será de aplicación a partir do 1 de xaneiro de 2008, permanecendo en vigor ata a súa modificación ou derrogación expresa. Coa súa entrada en vigor queda derrogada a anterior Ordenanza que foi aprobada polo Pleno da Corporación en sesión de data 11 de novembro de 1998, así como a modificación aprobada mediante acordo plenario de data 29 de outubro de 2001. Oza dos Ríos, a 31 de decembro de 2009. O ALCALDE Asdo.–José Ramón Peón Pérez